Malema: ‘Laat Zuma se beeste vir hom stem’Julius Malema tydens ‘n vorige perskonferensie Foto: effighters.org.za “Julle het nie water, elektrisiteit, huise of skole nie maar Zuma het R2,8 miljoen gevat en ŉ swembad gebou,” het Malema aan inwoners van Makapanstad gesê wat Woensdag by die Moretele-munisipaliteit se kantore in Noordwes betoog het. “Julle het nie water nie maar Zuma swem in ŉ swembad van R2,8 miljoen en julle het niks. Hulle [ANC-ondersteuners] gaan na julle kom en vra vir julle stem sodat Zuma meer swembaddens kan bou. Sê vir hulle dat Zuma se beeste, wat ŉ kraal van R1 miljoen het, vir hom moet stem.” Malema het ŉ beroep gedoen op inwoners om aan te hou betoog tot daar aan hulle eise gehoor gegee word. “Moenie skaam wees nie, gaan voort om te betoog en ons sal julle ondersteun. Selfs wanneer julle ons in die toekoms nodig het sal die EFF by julle wees.” Hy sê die EFF is “die enigste werklike alternatief” en dat die res mickey muise is. “Dit is hoekom hulle ons probeer keer om parlement toe te gaan want ons sal die waarheid ontbloot. Dit is die enigste organisasie wat die waarheid praat.” Malema het ook uitgevaar teen die polisie na die onlangse betogings waar betogers doodgeskiet is.